Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: összhangban látja el [25/1999. (VII. 7.) AB határozat, ABH
Paragraph Index: 440

2. Az Alkotmánybíróság a vizsgált ügyben megállapította, hogy az OVB kifogással támadott határozata megalapozott, ezért azt annak érdemben helyes indokai alapján helybenhagyta. Az Alkotmánybíróság osztotta az OVB-nek a kifogással támadott határozat indokolásában kifejtett azon álláspontját, hogy a népszavazási kezdeményezésben szereplõ kérdés az önkormányzati képviselõk Alkotmányban szabályozott passzív választójogának [Alkotmány 70. § (2) bekezdés] olyan korlátozását kívánja elérni, amely csak az Alkotmány módosításával érhetõ el. A választójog – ennek részeként az önkormányzati képviselõ választásra vonatkozó passzív választójog – olyan alkotmányos politikai alapjog, amelynek a gyakorlásából kizárt személyek körét (választójoggal nem rendelkezõk) az Alkotmány 70. § (5) bekezdése sorolja fel, mely felsorolás törvényi úton nem bõvíthetõ. Az Alkotmánybíróság hangsúlyozza, hogy azt a kifogásban kifejtett indítványozói érvelést, amely szerint kizárólag az önkormányzati képviselõk jogállásáról szóló, a kifogásban megjelölt törvények módosítását eredményezné a kezdeményezésben szereplõ kérdés tárgyában megtartott érvényes és eredményes országos népszavazás, nem találta megalapozottnak. Ezzel összefüggésben az Alkotmánybíróság rámutat arra, hogy az önkormányzati képviselõk megválasztására vonatkozó passzív választójog gyakorlásának szükségképpeni törvényi elõfeltétele a jelöltté válás. A passzív választójog gyakorlásának kétség kívül korlátját képezik a törvényben szabályozott különféle összeférhetetlenségi esetek, ilyen eseteket szabályoznak a kifogásban felhívott, a helyi önkormányzati képviselõk jogállásának egyes

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes